                                                  Z A P I S N I K


sa 7. sjednice Vijeća Mjesnog odbora Gornje Vrapče, održane 9. studenog 2021. u prostorijama MO Gornje Vrapče s početkom u 19,00 sati
                                                                                                                                                                                                                                                                                                                                                                                                                                                  NAZOČNI ČLANOVI VIJEĆA: Anđelko Vučenik, Vlatka Makarun, Denis Šola, Vinko Lalek i Karlo Mandarić. 

NENAZOČNI ČLANOVI VIJEĆA: 
Tanja Djaković, Ivan Lalić (Covid-19).

Predsjedava: Anđelko Vučenik, predsjednik Vijeća mjesnog odbora.

Zapisničarka: Vlatka Makarun

Predsjednik konstatira  da je na sjednici vijeća  nazočno 5 od ukupno 7  članova, što znači da Vijeće može pravovaljano  donositi odluke te otvara  7. sjednicu Vijeća mjesnog odbora s predloženim dnevnim redom:


 DNEVNI RED:

[bookmark: _GoBack]
1. Prijedlog zaključka o izmjeni Financijskog plana Mjesnog odbora Gornje Vrapče za 2021.
2. Prijedlog Programa građenja komunalne infrastrukture na području Grada Zagreba u 2022. - mišljenje
3. Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. - mišljenje
4. Prijedlog Programa asfaltiranja nerazvrstanih cesta I. reda na području Grada Zagreba u 2022. - mišljenje
5. Dopisi i odgovori gradskih ureda
6. Informacija s druge koordinacije predsjednika Vijeća Gradske četvrti, potpredsjednika Vijeća i predsjednika Vijeća mjesnih odbora
7. Zaključci na temelju zahtjeva građana
8. Razno                  


Po jednoglasnom prihvaćanju Dnevnog reda predsjednik daje zapisnik 6. sjednice na usvajanje. Zapisnik 6. sjednice mjesnog odbora jednoglasno je usvojen  te se pristupilo  diskusiji redom po točkama.
ODLUKE

Točka 1.

Raspravljajući o Zaključku o izmjeni financijskog plana mjesnog odbora vijeće donosi:

ZAKLJUČAK

Vijeće je suglasno sa svim predočenim stavkama osim pod šifrom 3299 ostali nespomenuti rashodi poslovanja vijeća mjesnog odbora u visini 8400,00 kuna iz razloga što su ti troškovi povučeni i mjesni odbor ih nije koristio tijekom cijele godine.


Točka 2.

Raspravljajući o Programu građenja komunalne infrastrukture na području Grada Zagreba u 2022 godini vijeće iznosi svoje mišljenje.

Vijeće je suglasno s prijedlogom predloženog  programa  uz naznaku da se premalo sredstava odvaja za gradsku četvrt Podsused – Vrapče.


Točka 3.

Raspravljajući o prijedlogu  Programa  održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022 godini, vijeće iznosi svoje mišljenje.
 
Vijeće je suglasno s prijedlogom predloženog  programa  uz  naznaku da se premalo sredstava odvaja za gradsku  četvrt  Podsused – Vrapče.


Točka 4. 

Raspravljajući o prijedlogu  Programa asfaltiranja nerazvrstanih cesta I. reda na području Grada Zagreba u 2022., vijeće iznosi svoje mišljenje.

Vijeće je suglasno s prijedlogom predloženog  programa  uz  napomenu da se premalo sredstava odvaja za gradsku  četvrt  Podsused – Vrapče.

Točka 5. 

Raspravljajući o zahtjevu za očitovanje o  Programu  energetske obnove  zgrada javne namjene za razdoblje 2022. do 2025. godine, vijeće predlaže da se nastavi s energetskom  obnovom  dvorane Doma kulture.


Točka 6.

Vijeće prima na znanje rješenje Gradskog ureda za prostorno uređenje, izgradnju grada, graditeljstvo, komunalne poslove i promet KLASA: UP/I-340-08/21-002/1331, UR.BR. 251-13-41-1/005-21-4   o postavljanju uzdignute plohe pješačkog prijelaza na lokaciji Vrapčanska ulica 188.


Točka 6.1.

Vijeće prima na znanje  informaciju Gradskog ureda za prostorno uređenje, izgradnju grada, graditeljstvo, komunalne poslove i promet KLASA: 361-01/17-01/18, UR.BR. 251-13-100/004-21-118 od 28.09.2021.  o trenutnom statusu stare škole.

ZAKLJUČAK

Vijeće ne prihvaća dostavljenu informaciju iz sljedećih razloga. Mjesni odbor  prethodnog  saziva predložio je navedene sadržaje koji su se trebali održavati i koji se nalaze u dostavljenom dopisu te se  krenulo u izradu projektne dokumentacije. Nakon potresa kompletna zgrada dobila je crvenu naljepnicu i izuzetno je opasna. Tom mišljenju vijećnika mjesnog odbora doprinijela i peticija građana koja je zatražila kompletno rušenje objekta te izgradnju novog za iste namjene. Mjesni odbor podržava peticiju građana te još jednom traži uklanjanje zgrade.
U izdvojenom mišljenju vijećnik Vinko Lalek (HSP)  postavlja pitanje o postavljenoj skeli i njezinoj cijeni, s obzirom da skela već duže vrijeme stoji  smatra da bi s rušenjem objekta trebalo početi što prije. 



Točka 7.

Predsjednik je pojasnio Zapisnik s koordinacije predsjednika Vijeća Gradske četvrti Podsused – Vrapče i predsjednika mjesnih odbora sa područja Podsused - Vrapča,  što su vijećnici primili na znanje.
Točka 8.

Predsjednik je upoznao vijećnike da je vijećnik Denis Šola na dežurstvu dana 14.10.2021. od građanina M. L. zaprimio  Zapisnik 4. Sjednice radnog tijela za prostorno planiranje, imovinsko pravna pitanja i uređenje(1569/1), te izrazio nezadovoljstvo asfaltiranjem ulice Podlugaščak. Tim putem najavio je pokretanje pravnog postupka. 
Vijećnici su navedenu informaciju primili na znanje.

Točka 9.

Od Gradskog ureda za mjesnu samoupravu putem stručne službe GČ Podsused- Vrapče, zaprimljena je uputa o načelima korištenja prostora mjesnih odbora. 
Sukladno uputama mjesni odbor je objavio prikupljanje zahtjeva za korištenje prostora mjesne samouprave od strane političkih stranaka, udruga građana i sl. U tu svrhu osnovana je komisija u sastavu: Vlatka Makarun, Vinko Lalek i Karlo Mandarić da procijene valjanost prispjele dokumentacije i naprave prijedlog korištenja prostora mjesne samouprave za 2022. godinu.

Točka 9.1.

Predsjednik je obavijestio vijećnike da je mjesni odbor putem GČ Podsused-Vrapče, osigurao svijeće koje će biti zapaljene na Trgu S. Severa, 17.11.2021. u znak sjećanja na žrtvu Vukovara i Škabrnje. Zamolio je vijećnike da obavijeste udruge i sve ljude dobre volje da se pridruže ovom događaju. Ispred mjesnog odbora za provedbu zadužen je Karlo Mandarić 


Sjednica je završila u 20 sati i 30 minuta.


KLASA: 026-02/21-002/2009
URBROJ: 251-06-11-13-21-2
Zagreb, 9. studenog 2021.




Predsjednik
Vijeća Mjesnog odbora
  Anđelko Vučenik, v.r.
